
Az Európai Unió kiberbiztonsági szabályozása evolúciójának másfél évtizede

Az elmúlt évszázad rengetek újítás hozott technikai forradalomnak köszönhetően az emberek életének mindennapjaiba. Az emberek többségének a megszokás részévé vált az online térben dolgozni, kikapcsolódni és szociális életet élni. Az élet sokkal egyszerűbb lett digitális technológia elterjedésének köszönhetően. Vagy nem? A 21. század sok mindenben hozott újítást, könnyebbséget, azonban sok kihívással kell szembenéznie az embereknek, amik a biztonságukat fenyegetik: háborúk, járványok, terrorizmus, nemzetközi bűnözés, és a kibertérben elkövetett támadások. Ahogy az infrastruktúra, gépipar is fejlődik, úgy modernizálódnak a kibertérben elkövetett bűncselekmények is. Az újszerű kihívások és problémák minden ország/szervezet számára megkívánja védelmi stratégiájuknak megreformálását, illetve új alternatívák felmutatását. A kibertér tehát mára egyértelmű részévé vált nem csupán az ember magánéletének, hanem a gazdaságnak, a politikának, és a kultúrának is. Tehát a kibertér majdnem minden területen megjelenik és magában hordozza a túlságosan nagymértékű függőség kialakulását is, amely abban ölt testet, hogy a kibertér nyújtotta szolgáltatások hibája, vagy kiesése nem csak anyagi károk bekövetkezésével járhat, hanem közvetlenül is fenyegetheti az emberi életet. A kibertér biztonságának megteremtése azonban annak ellenére, hogy részben feltétlenül nemzeti feladat, már csak jellege miatt is elképzelhetetlen, hogy ne feltételezzen nemzetközi, vagy regionális együttműködési szinteket.
A kibertérben elkövetett fenyegetések, bűncselekmények sokfélék lehetnek: A kibertérben bűnözők könnyedén el tudnak érni személyes adatokat, banki adataikat, vagy éppen cégek üzleti titkait. Az adatlopások, az adathalászat, és a vírusok terjesztése az egész világra kiterjedő problémákat okozhat. Ezek a veszélyek csak néhány példa a kibertérre vonatkozóan, és azokat folyamatosan növelik az új technológiák fejlődésével és az online tevékenységek növekedésével. Azonban a megfelelő kibervédelmi intézkedések, a felhasználók és a vállalkozások kiberbiztonsági tudatosságának növelése segíthet a veszélyek elkerülésében és az online biztonság növelésében.
Az Európai Unió az elmúlt 20 évben igyekezett a kiberbiztonsággal kapcsolatban olyan jogi környezetet alkotni, mely mindenki számára biztonságot teremt. Több fronton is dolgozik a kiberreziliencia előmozdításán, a kiberbűnözés elleni küzdelemben, illetve a kiberdiplomácia kiszélesítésében. 



